உமாங்கைட்டு

உமாங்கைட்டு (Umangite) என்பது Cu3Se2 என்ற மூலக்கூற்று வாய்ப்பாடு கொண்ட ஒரு கனிமம் ஆகும். தாமிர செலீனைடு கனிமமான இதை, 1891 ஆம் ஆண்டில் கண்டறியப்பட்டது. உமாங்கைட்டு இயற்கையில் சிறு துகள்களாகவோ அல்லது சிறு மணிவடிவத்திலோ திரண்டு பிற சல்பைடு தொகுதி தாமிரக் கனிமங்களுடனோ தோன்றுகிறது. இக்கனிமத்தின் கடினத்தன்மை எண் 3 ஆகும். கருநீலம் மற்றும் செவ்வூதா நிறங்களில் கருப்புக் கோடுகளுடனும், உலோகத்தைப் போன்ற மிளிர்வுடனும் உமாங்கைட்டு கனிமம் காணப்படுகிறது.

பன்னாட்டு கனிமவியல் சங்கம் உமாங்கைட்டு கனிமத்தை Um என்ற குறியீட்டால் அடையாளப்படுத்துகிறது.

அர்கெந்தீனாவின் லா ரியோயா மாகாணத்தில் அமைந்துள்ள சியெர்ரா டி உமாங்கோவில் கிடைக்கப்பெற்றதால் இக்கனிமம் உமாங்கைட்டு என்ற பெயரைப் பெற்றது. செருமனியில் ஆர்சு மலைத்தொடர் மற்றும் சுவீடனின் சிகிரிகெரம் போன்ற இடங்களிலும் இக்கனிமம் கிடைக்கிறது

 மேற்கோள்கள் 

பகுப்பு:தாமிரம்(I,II) கனிமங்கள்
பகுப்பு:செலீனைடு கனிமங்கள்
பகுப்பு:நாற்கோணவமைப்புக் கனிமங்கள்